Lämpö houkuttelee puutarhatöihin - nyt on hyvä aika hoitaa ikivihreitä kasveja balsamilla | Yle Uutiset | yle.fi
16.5.2014 klo 08.49päivitetty 16.5.2014 klo 09.03
Viikonlopulle luvataan lämpenevää ja varsin mukavaa säätä. Ja sehän tarkoittaa sitä, että muutkin kuin himopuutarhurit innostuvat viimeistään nyt pihojen ja puutarhojen laitosta. Ohjeita antaa Aamu-tv:n tuttu kesäpuutarhuri, vihersuunnittelija ja hortonomi Norah Thibault.
Puutarhahommia voi tehdä jo täysillä, mutta vaikka nyt on luvassa lämpenevää, yöpakkasia voi olla kesäkuun alkuun saakka. Orvokit ja sipulikukat kestävät kylmää hyvin, muut istutukset kannattaa suojata kylminä öinä harsoilla. Amppelit tai ruukut on myös helppo ottaa sisälle yöksi.
– Tosin nykyään monilla on lasitettu parveke, jolla tietysti jo säilyy kaikki suojaamattakin, huomauttaa puutarhuri Norah Thinault.
Nyt on hyvä aika suojata nuupahtaneet tai kevätauringon polttamat ikivihreät kasvit havupuubalsamilla.
– Siitä voi tehdä samanlainen tehokuurin kasveille kuin hiuksillekin, vaikka viikoittain. Hoito kannattaa tehdä pilvisellä säällä ja silloin, kun ei ole grillijuhlia tulossa – aineesta lähtee voimakas tuoksu, neuvoo Thibault.
Thibault kannustaa myös lannoittamaan kesäkukkia läpi kesän, jos haluaa saada kasvit kukoistamaan.
Aamu-tvKotimaapuutarhanhoitoBalsapuukasvitpuutarhuritKylmät yötkotipuutarhatGrillijuhlatParvekelasitus